ซีไอเอ็มบีออกแคมเปญวันแม่ดบ.1.60%
ซีไอเอ็มบีออกแคมเปญเงินฝากประจำ 8 เดือน ต้อนรับเทศกาลวันแม่มอบอัตราดอกเบี้ยสูงถึง1.60%ต่อปี รับโอนทันทีล่วงหน้าเริ่มให้บริการ9-20สิงหานี้ทุกสาขาทั่วประเทศ
9 ส.ค. 2553

ซีไอเอ็มบีออกแคมเปญเงินฝากประจำ 8 เดือน ต้อนรับเทศกาลวันแม่มอบอัตราดอกเบี้ยสูงถึง1.60%ต่อปี รับโอนทันทีล่วงหน้าเริ่มให้บริการ9-20สิงหานี้ทุกสาขาทั่วประเทศ 
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ด้านพัฒนาผลิตภัณฑ์และช่องทางพิเศษ สายธุรกิจรายย่อย ธนาคาร ซีไอเอ็มบี ไทย จำกัด (มหาชน) เปิดเผยว่า เนื่องในโอกาสวันแม่ที่กำลังจะมาถึง ธนาคารได้จัดแคมเปญเงินฝากประจำพิเศษ “เงินออมเพื่อแม่” ซึ่งเป็นบัญชีเงินฝากประจำ 8 เดือน ที่มอบสิทธิพิเศษให้ผู้ฝากเงินรับดอกเบี้ยล่วงหน้าทั้งจำนวนในอัตราสูงถึง 1.60% ต่อปี โดยธนาคารจะทำการโอนเข้าบัญชีเงินฝากออมทรัพย์ หรือกระแสรายวันของลูกค้าโดยอัตโนมัติในวันทำการถัดไป พร้อมให้บริการตั้งแต่วันที่ 9-20 สิงหาคมนี้ ที่ธนาคาร ซีไอเอ็มบี ไทย ทุกสาขาทั่วประเทศ 
“สำหรับบัญชีเงินฝากประจำ “เงินออมเพื่อแม่” นี้ ไม่เพียงแต่ลูกค้าจะได้รับดอกเบี้ยล่วงหน้าทั้งจำนวน โดยโอนเข้าบัญชีเงินฝากออมทรัพย์ หรือกระแสรายวันของลูกค้าทันทีโดยอัตโนมัติในวันทำการถัดไป เมื่อเปิดบัญชีตั้งแต่ 100,000 บาทขึ้นไป ซึ่งลูกค้าสามารถนำดอกเบี้ยนั้นไปใช้จ่ายหรือนำกลับมาฝากใหม่ก็ได้ อีกทั้งยังจะได้รับของสมนาคุณพิเศษ “เครื่องหอมจากใจ...มอบให้คนที่คุณรัก” เป็นที่ระลึกจากธนาคารอีกด้วย” นางสาวดุษณีกล่าว 
นางสาวดุษณีกล่าวเพิ่มเติมว่า ที่ผ่านมา ธนาคาร ซีไอเอ็มบี ไทย ถือเป็นธนาคารแห่งแรก ที่ออกแคมเปญเงินฝากให้ลูกค้าสามารถรับดอกเบี้ยทั้งจำนวนล่วงหน้าได้ทันที ซึ่งปรากฏว่าได้รับความพอใจจากผู้ฝากเงินอย่างล้นหลามเกินกว่าที่คาดการณ์ไว้มาก นอกจากนี้ ธนาคารหวังเป็นอย่างยิ่งว่าแคมเปญเงินฝากสำหรับเทศกาลวันแม่ในปีนี้ จะได้รับการตอบรับเป็นอย่างดีดังเช่นที่เป็นมา 
ผู้สนใจสามารถเปิดบัญชี “เงินออมเพื่อแม่” ได้ตั้งแต่วันที่ 9-20 สิงหาคม 2553 สอบถามรายละเอียดเพิ่มเติมได้ที่ธนาคาร ซีไอเอ็มบี ไทยทุกสาขาทั่วประเทศ หรือ CIMB THAI Care Center โทรศัพท์ 0-2626-7777 และเยี่ยมชมในเว็บไซด์ของธนาคารได้ที่ www.cimbthai.com